**Народно читалище „Петър Берон-1927 г“-гр.Априлци,пл.“Марин Сяров“№1**

**До Кмета на Община Априлци**

Уважаеми,господин Кмет на Община Априлци.

Приложено ВИ изпращаме Отчет за дейността на НЧ „Петър Берон-1927 г“-гр.Априлци,кв.Зла река за 2023 г.

Приложение: съгласно текста

Председател: ...........................

/Начо Начев/

Секретар: ..............................

/ Йонка Донкова/

**Отчетен доклад на НЧ „Петър Берон-1927 г“ за 2023 г.**

Измина още една година от дейността на Народно читалище „Петър Берон-1927 г“.

Годината бе изпълнена с разнообразна дейност,с много осъществени изяви и значима културна дейност.Това бе период в който се опитахме да съхраним наследената читалищна дейност и художествено-творческите състави,но и да я осъвременим и обогатим,водени от стремежа за участие в един адекватен и ефективен процес на утвържвадане ролята на читалището като културна институция в духовния живот на нашия град.

Най-традиционната дейност на читалището в миналото и днес се олицетворява от читалищната библиотека.През изминалата 2023 година успяхме да закупим нови книги,получихме и доста книги като дарение-общо на брой 268.Спечелихме проект към Министерство на културата по програма „Българските библиотеки-съвременни центрове за четене и информираност-2023 г.“на стойност 1228.85 лв,с които набавихме нови 91 разнообразни книги за библиотеката,бракувахме 598 книги /скъсани,амортизирани,повтарящи се многократно/.Така към момента библиотеката ни разполага с 7973 книги.През годината са раздадени 184 книги,част от които са разнесени по домовете на болни и възрастни читатели на квартала.

Развитието на самодейност е възможно единствено благодарение на силното желание от страна на ръководителите на школите и съставите,а и на самодейците,които без подкрепата на ръководството на читалището не биха имали този успех.Читалищното ръководство отново си постави за цел да отдели специално внимание на младите и талантливи хора в културните и самодейните прояви и успя да запази театралната школа,в която реализация намират деца от 8 до 14 годишна възраст.

Певческата група,вокалните и танцови състави,както и комедийния клуб също работиха усилено и се радваха на сценични изяви.

Тук е мястото да изкажа благодарност към всички самодейци участващи активно в нашите мероприятия.Също така искам да благодаря на БЧК-Ловеч и РЗИ –Ловеч,които за поредна година са плътно до нас. Заедно с тях организираме превенция на населението срещу рискови заболявания,като инфаркт,инсулт,диабет,затлъстяване.Организираме ден на водното спасяване, в който под формата на игри обучаваме децата как да реагират,ако попаднат в неохраняем водоизточник .Голяма благодарност изказваме и към Регионална библиотека „Беню Цонев“-гр.Ловеч,с които за поредна година организираме „Забавно лято“-весели игри,смях и много награди за децата.

**Отчет за дейността на читалището за 2023 г.**

**М.Януари**

06.01.23 г. – Направен бе кът посветен на Христо Ботев

17.01.23 г.-Среща със самодейци и деца под наслов „Традицията-вечер и непресъхващ извор на българщината.“

21.01.23 г.-Честване на Бабин ден.

**М.Февруари**

14.02.23 г-Изложба на детски рисунки,посветени на виното и любовта.

19.02.23 г.-Рецитал на детската театрална школа и певческтата група в памет на Васил Левски.

**М.Март**

01.03.23 г.-Посещение на Баба Марта в Дневния център и Старческия дом.

01.03.23 г.-Изложба на ръчно направени мартеници.

02.03.23 г.-Посещение на Баба Марта на Общо събрание на БЧК-Ловеч.

03.03.23 г.-Концерт в салона на читалището посветен на Освобождението на България и 8-ми март.

07.03.23 г.-Участие на певческата група в пенсионерския клуб.

08.03.23 г.-Участие на певческата група в Дневния център.

19.03.23 г.-Участие на певческата група в Деня на овощаря в кв.Острец

**М.Април**

01.04.23 г.-Честване деня на хумора и шегата с детската театрална група.

01.04.23 г.-Изложба на детски рисунки по случай седмицата на гората.

08.04.23 г.-Организирано Лазаруване в квартала.

21.04.23 г.-Концерт в салона на читалището на децата от ОУ „Иван Вазов“-село Калояново,обл.Пловдив.

**М.Май**

20.05.23 г.-Историческа изложба посветена на Априлското въстание.

24.05.23 г.-Организиране и честване на годишнина от Новоселското въстание на м.Черния паметник.Честване Деня на славянската писменост,българската просвета и култура пред читалището с гост-изпълнители орк.Оникс и народния певец Петър Георгиев.

30.05.23 г.Изява на театралната школа в салона на читалището с пиесата „Дядовата ръкавичка“.

**М.Юни**

01.06.23 г.-Честване деня на детето.

02.06.23 г.-Честване деня на Ботев и загиналите за свободата на България.Рецитал на театрална школа,изява на вокалната и певческата група.

11.06.23 г-Риболов с водни спасители от БЧК-Ловеч.

15.06.23 г.-Концерт в гр.Троян-15 години танцово студио „Бордо“-с участието на театралната школа.

16.06.23 г.-Концерт в салона на читалището на формация „Кантабиле“-гр.Троян.

17.06.23 г.-Участие във въстановката „Залавянето на Велчо Ночев“-с.Велчево.

**М.Юли**

03.07.23.-Гостуваха ни театрална школа от НЧ“Христо Ботев-1911 г“-с.Врабево в салона на читалището с приказката „Красавицата и звяра“.

08.07.23 г.-Забавно Лято-съвместно с РБ „Беню Цонев“-гр.Ловеч.

**М.Август**

19.08.23 г.-участие във въстановката „Битката при Орлово гнездо“ на вр.Шипка.

**М.Септември**

06.09.23 г.-Изложба на книги,посветени на Независимостта на България и Съединението на България.

11.09.23 г.-Представление на театралната школа в салона на читалището.

23.09.23 г.-Участие във въстановка в гр.Златоград-„Един пазарен ден отпреди 100 години“.

25.09.23 г.-Участие на певческата група в Старческия дом.

29.09.23 г.-Участие на певческата група и комедийният клуб в Дневния център.

30.09.23 г.-Участие на певческата група в“Национално-фолклорен фестивал на Ореха““ в гр. Долна Оряховица.

**М.Октомври**

01.10.23 г.-Поетична вечер посветена на Международния ден на възрастните хора, с участието на певческата група и театралната школа.

23.10.23 г.-Честване на годишнина от създаването на Читалището.

**М.Ноември**

01.11.23 г.-Честване деня на народните будители.

21.11.23 г.-Честване деня на християнското семейство.

**М.Декември**

16.12.23 г.-Коледен концерт в салона на читалището с участието на всички самодейни състави.

20.12.23 г.-Участие на певческата група в Старческия дом.

22.12.23 г.-Участие на комедийния клуб в Коледния концерт на НЧ „Светлина 1902 г“-с.Шипково.

26.12.23 г.-Участие на певческата група в Пенсионерсия клуб.

Всички тези прояви и дейности през изминалия отчетен период,категорично доказват съществуването на институцията Читалище и способността на нейните самодейци,членове и ръководство да я съхранят.

От името на ръководството към читалището изказвам благодарност на всички самодейци за упорития им труд и за отделеното време.

**Бъдете здрави,за да запазим традициите живи!**

Изготвил: .................... гр.Априлци

/Й.Донкова/ 04.01.24 г.